RESOLUCIÓN do 20 de agosto de 2018, da Secretaría Xeral para o Deporte, pola que se fan públicas as listaxes definitivas de subvencións a entidades deportivas convocadas pola Resolución do 3 de abril de 2018 pola que se establecen as bases reguladoras da concesión de subvencións, en réxime de concorrencia non competitiva, a clubs deportivos, sociedades anónimas deportivas, seccións deportivas e agrupacións deportivas escolares de Galicia para o desenvolvemento de actividades deportivas, e se convocan para o ano 2018 (código de procedemento PR945C).
Vicepresidencia e Consellería de Presidencia, Administracións Públicas e Xustiza — III. Outras disposicións — 28/08/2018

No Diario Oficial de Galicia núm. 70 do pasado 11 de abril, publicouse a Resolución do 3 de abril de 2018, da Secretaría Xeral para o Deporte, pola que se establecen as bases reguladoras da concesión de subvencións, en réxime de concorrencia non competitiva, a clubs deportivos, sociedades anónimas deportivas, seccións deportivas e agrupacións deportivas escolares de Galicia, para o desenvolvemento de actividades deportivas, e se convocan para o ano 2018. No artigo 3.5 da convocatoria, establecíase un prazo dun mes para a presentación de solicitudes.
Rematado o prazo de solicitudes, publícase a Resolución do 21 de xuño de 2018, pola que se fan públicas as listaxes de solicitudes admitidas, as suxeitas a emenda e as inadmitidas (DOG núm. 125, do 2 de xullo), presentadas ao abeiro da Resolución do 3 de abril de 2018, e establécese un prazo de dez días hábiles para formular reclamacións, emendar erros e falta de documentación. Na mesma data na que se publica esta listaxe no DOG, publícase na páxina web da Secretaría Xeral para o Deporte deporte.xunta.gal, a listaxe cos datos deportivos obxecto de valoración, e que foron certificados polas respectivas federacións deportivas, dando tamén un prazo de dez días hábiles para os efectos de que por parte dos interesados se puidesen presentar alegacións aos mesmos.
Unha vez pechado o prazo de reclamacións e emenda da documentación das solicitudes, así como o prazo de alegacións aos datos deportivos e, modificadas, de ser o caso, as certificacións emitidas en primeira instancia polas respectivas federacións, o órgano instrutor remite as certificacións definitivas xunto coa documentación que cumpra as exixencias contidas na convocatoria e bases reguladoras das subvencións, á comisión encargada de aplicar os criterios de determinación do importe da subvención.
A concesión destas subvencións será atendida con cargo á aplicación orzamentaria 04.40.441A.481.0 do exercicio orzamentario do ano 2018, ata un importe máximo de 2.020.000,00 € (dous millóns vinte mil euros).
Acreditadas as actuacións levadas a cabo pola comisión de valoración á que que se refire o artigo 7 da Resolución do 3 de abril de 2018, da Secretaría Xeral para o Deporte, pola que se establecen as bases reguladoras da concesión de subvencións, en réxime de concorrencia non competitiva, a clubs deportivos, sociedades anónimas deportivas, seccións deportivas e agrupacións deportivas escolares de Galicia para o desenvolvemento de actividades deportivas, e se convocan para o ano 2018 (DOG núm. 70, do 11 de abril), e as propostas formuladas por esta, tendo en conta o disposto no artigo 33 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, logo do estudo detallado das solicitudes formuladas e comprobada a concorrencia dos requisitos requiridos, tal e como queda documentado na acta redactada con ocasión da sesión de traballo levada a cabo con data do 27 de xullo de 2018, e vista a proposta formulada pola citada comisión e, unha vez examinadas as alegacións presentadas e de acordo co establecido na Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o seu regulamento, e en virtude das atribucións que me foron conferidas,
Primeiro. Outorgar, polo desenvolvemento de actividades deportivas, as subvencións que se recollen no anexo I desta resolución, ordenadas alfabeticamente, unha vez aplicados os criterios establecidos no artigo 8 das bases reguladoras deste procedemento.
Os importes das subvencións determínanse segundo o establecido no artigo 9 das citadas bases sen que acaden a condición de beneficiario as entidades que non obtiveran unha puntuación mínima de 7 puntos, salvo no caso das entidades participantes en competicións deportivas oficiais dirixidas a persoas con algunha discapacidade, cuxa puntuación mínima é de 5 puntos.
Segundo. Denegar o outorgamento das solicitudes de subvención ás entidades que se recollen no anexo II desta resolución, ordenadas alfabeticamente, por obter unha puntuación inferior á mínima requirida para resultar beneficiario.
Terceiro. Declarar inadmitidas as solicitudes recollidas no anexo III desta resolución, ordenadas alfabeticamente, con indicación do motivo da inadmisión.
Cuarto. Estas listaxes expoñeranse tamén nos taboleiros de anuncios dos servizos provinciais e da Secretaría Xeral para o Deporte, así como na páxina web deporte.xunta.gal.
Quinto. As entidades beneficiarias dispoñen dun mes de prazo, contado desde o día seguinte ao da publicación desta resolución no DOG, para presentar a solicitude de aboamento da axuda concedida e demais documentación xustificativa.
Sexto. Esta resolución esgota a vía administrativa e contra ela pode interpoñerse un recurso potestativo de reposición ante a secretaria xeral para o Deporte, no prazo dun mes contado a partir do día seguinte ao da súa publicación no Diario Oficial de Galicia, ou ben, un recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación.
Santiago de Compostela, 20 de agosto de 2018
a) Clubs deportivos, sociedades anónimas deportivas e seccións deportivas:
b) Agrupacións deportivas escolares:
Motivo da inadmisión: